מתיו סטראזל

מתיו נלסון סטראזל (בצרפתית: Matthew Nelson Strazel; נולד ב-5 באוגוסט 2002) הוא כדורסלן צרפתי המשחק בעמדת הרכז במונקו מליגת העל הצרפתית והיורוליג.

ראשית חייו וקריירת נוער 
ב-21 בפברואר 2017 הצטרף סטראזל למחלקת הנוער של אסוול ליון-וילרבאן לאחר שהחל את הקריירה במועדון השותף שלה, Marne-la-Vallée. בעונת 2017/18 הוא חילק את זמנו בין קבוצת הנוער של המועדון ועם Espoirs Lyon ב-LNB Espoirs, הליגה הצרפתית עד גיל 21. ב-2018/19, הוא הפך לשחקן קבוע של ליון, והעמיד ממוצעים של 14.5 נקודות, 4.7 אסיסטים ו-3.8 ריבאונדים למשחק. ב-6 במאי 2019 קלע סטראזל 44 נקודות במדי אסוול בהפסד 100–110 ל-JL בורק בחצי הגמר של אליפות צרפת עד גיל 18.

קריירה מקצועית 
ב-31 ביולי 2019, כשהיה בן 16, חתם סטראזל על החוזה המקצועי הראשון שלו עם וילרבאן. הוא ערך את הופעת הבכורה שלו בבוגרים ב-6 באוקטובר, כששיחק חמש דקות בניצחון 85–76 על שולה באסקט. ב-29 באוקטובר ערך סטראזל את הופעת הבכורה שלו ביורוליג, כשקלע תשע נקודות עם שלוש שלשות ב-13 דקות בניצחון על סאסקי בסקוניה, 66–63. ב-10 במרץ 2020 הוא קלע שיא עונתי של 17 נקודות בניצחון 95–83 על מונקו. ב-10 ביוני 2020, האריך סטראזל את חוזהו בקבוצה עד 2025, אך עזב ב-2022, כאשר חתם על חוזה לשלוש שנים במונקו ב-21 ביוני 2022.

קישורים חיצוניים

הערות שוליים 

כדורסלנים צרפתים
כדורסלני אסוול ליון-וילרבאן
כדורסלני מונקו
צרפתים שנולדו ב-2002